**Dansk Sports Ponyavls Beretning 2018.**

Nu blev det tid til at kigge tilbage på året 2018 i Dansk Sports Ponyavl

Vi lagde ud med vores hingstekåring hvor ikke mindre end hele holdet på 5 stk 3 års hingste fik avlsgodkendelse og ligeledes enkelt 4 års, et helt igennem super hold må man sige. Efterfølgende på den 30 dages stationsafprøvning kom der yderligere 2 hingste til og en enkelt hoppe ,så et meget fint hold med stor bredde og kvalitet, rigtig spændende at se frem til den endelige kåring i 2019 .

Vi har også igen i år været flot repræsenteret på de store dyrskuer, både i udstilling og show. Igen i år har der været et rigtigt dejligt sammenhold blandt DSP’erne, rundt på pladserne. Både grill arrangementer, socialt i stalden, med hyggeligt samvær osv, kan absolut anbefales til vore medlemmer at deltage i .

Ved vores føl skuer har der været lidt flere føl meldt til i år, glædeligt må man sige, der blev også udtaget flere rigtig fine både hoppe/ hingste føl til vores afsluttende AveveEliteskue i Ikast .

Hoppekåringerne som vi afholdte sammen med følskuerne, var lidt skuffende mht . antallet af fremstillede hopper, men måske lidt forventeligt, grundet de mindre årgange, som rammer forbundet nu, der var dog stadig flere hopper der blev udtaget til det efterfølgende AveveEliteskue, med medaljer som følge. Vi håber jo helt klart på fremgang i antallet af vores hopper i 2019 til kåringerne .

Derudover vil jeg godt lige nævne hvor vigtigt det er omkring forberedelserne af vores hopper til kåring, at de er i kyndige hænder, både fremvist ved hånd eller under rytter, dette kan ofte gøre udslaget for en god kåring, ride afprøvning og måske endda medalje i den sidste ende, frem for det modsatte.

Dette er sagt herfra for at få avlernes hopper til at stå aller bedst, når de fremstilles til kåringerne, der kan rettes henvendelse til foreningen/ avlsledelsen omkring dette ,hvis der er spørgsmål.

Lidt skuffende var det nok, at flere hopper der var udtaget til eliteskue tidligere ikke blev meldt til i år, ærgerligt både for avlere/ ejere og foreningen.

Vi sluttede jo aktivitetssæsonen af med vores championater, hvor vi startede med vores kvalifikations runder, 4 steder i landet, hvor vi dog stadig kan ønske os flere ekvipager til start, især fra 5 års og opefter og specielt er det stadig svært at få spring ponyerne med, trods ihærdige forsøg.

I 4 års holdene var det fint mht. antal og kvaliteten på ponyerne var meget høj.

Finalerne blev afholdt over en forlænget weekend i Ikast og hvor der var over 300 starter og der blev vist meget flot ridning over hele weekenden, som blev afviklet i en super stemning og godt styret af sekretariat og det store fantastiske hjælperteam fra DSP med omkring 36 timers ridning .

Og netop hjælperteamet, som vi har i DSP og samt frivillige i bestyrelse og avlsledelse skal vi alle sammen værne om og være meget glade for, stort tak til alle .

Vores kære forening er jo også lidt ramt af de små årgange,som jo ikke kan undgå at sætte lidt præg på vores økonomi, derfor er det vigtigt at vi værner om vores sponsor arbejde og at vi alle hjælpes med at få medlemmer / deltagere til vore arrangementer i foreningen .

Jeg vil godt lige runde stævnepladserne også, hvor vi har set rigtig mange dygtige DSP- ponyer til start på alle niveauer, hvilket er det vi gerne vil med vores ponyer, fremhæves skal dog at vi havde en DSP pony med på det sølvvindende dressur hold i England og at det var DSP ponyer der vandt DM i dressur på Hovgård rideklub ,i kat. 1 og 2 og en bronze i kat. 3 og alle 3 er hopper kåret med medalje i DSP, derudover var det også en DSP- pony, der fik bronze i kat. 2, stort tillykke til avlere og ejere/ ryttere.
Må absolut anbefale vores medlemmer/ avlere at tage ud på stævnepladserne, hvorfra jeg personligt har haft / har nogle rigtig gode oplevelser og mødt ejere / ryttere af ponyerne til nogle gode snakke om avl og stævneponyer og gensyn med ponyer, som man selv har avlet eller har kendt igennem DSP .

Til slut vil jeg igen sige tak for 2018 til alle vore medlemmer / avlere / ejere og ryttere af DSP-ponyer og ikke mindst til vore hjælpere og dommere.

Håber vi går et godt år i møde for Dansk Sports Ponyavl og at vi med fælles hjælp kan fortsætte med at udvikle DSP ,bl.a. igennem vores avl af brugsponyer og at vi sammen kan være med til at drive en attraktiv forening for så vel gamle som nye medlemmer i 2019.
På foreningens vegne
John Villadsen , Formand